CELEX: 32005R1568
Language: sl
Date: 2005-09-20 00:00:00
Title: Uredba Sveta (ES) št. 1568/2005 z dne 20. septembra 2005 o spremembi Uredbe (ES) št. 850/98 glede varstva globokomorskih koralnih grebenov pred učinki ribolova na nekaterih območjih Atlantskega oceana

28.9.2005   
            
            
               SL
            
            
               Uradni list Evropske unije
            
            
               L 252/2
            
         
      UREDBA SVETA (ES) št. 1568/2005
   z dne 20. septembra 2005
   o spremembi Uredbe (ES) št. 850/98 glede varstva globokomorskih koralnih grebenov pred učinki ribolova na nekaterih območjih Atlantskega oceana
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 37 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:
   
               (1)
            
            
               Člen 2 Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (2) določa, da naj skupna ribiška politika uporabi previdnostni pristop pri sprejemanju ukrepov za zmanjšanje vpliva ribolovnih aktivnosti na morski ekosistem.
            
         
               (2)
            
            
               Uredba Sveta (ES) št. 850/98 z dne 30. marca 1998 za ohranjanje ribolovnih virov s tehničnimi ukrepi za varovanje nedoraslih morskih organizmov (3) uvaja omejitve glede uporabe pridnenega vlečnega orodja.
            
         
               (3)
            
            
               Po najnovejših znanstvenih poročilih in zlasti poročilih Mednarodnega sveta za raziskovanje morja (ICES) so bili v Atlantiku najdeni in vneseni v zemljevid izredno občutljivi globokomorski habitati. Ti habitati gostijo pomembne in zelo raznolike življenjske združbe in za njih velja, da jih je treba prednostno zavarovati. Zlasti so opredeljeni kot habitati v interesu Skupnosti v Direktivi Sveta 92/43/EGS z dne 21. maja 1992 o ohranjanju naravnih habitatov in prosto živečih živalskih in rastlinskih vrst (4). Poleg tega so bili globokomorski koralni grebeni pred kratkim vključeni na seznam ogroženih habitatov v okviru Konvencije o varstvu morskega okolja severovzhodnega Atlantika („Konvencija OSPAR“).
            
         
               (4)
            
            
               Varstvo teh območij pred škodljivimi vplivi ribolova je povsem v skladu s členoma 5 in 6 Sporazuma ZN o staležih rib iz leta 1995 (5), zlasti z določbami, ki zahtevajo uporabo previdnostnega pristopa in varstvo biološke raznovrstnosti v morskem okolju.
            
         
               (5)
            
            
               V skladu z znanstvenimi dokazi je okrevanje teh habitatov po škodi, nastali zaradi ribolovnega orodja, bodisi nemogoče bodisi zelo težavno in počasno. Zato je primerno, da se prepove uporaba ribolovnega orodja, ki bi lahko povzročilo škodo habitatom na območjih, kjer so le-ti še vedno v ugodnem stanju ohranjenosti.
            
         
               (6)
            
            
               Vode okrog Azorov, Madeire in Kanarskih otokov vsebujejo več poznanih ali potencialnih globokomorskih habitatov, ki so bili do nedavnega obvarovani pred ribarjenjem z vlečno mrežo zaradi posebnega režima dostopa, opredeljenega v Uredbi Sveta (ES) št. 2027/95 z dne 15. junija 1995 o vzpostavitvi sistema upravljanja ribolovnega napora v zvezi z nekaterimi ribolovnimi območji in viri Skupnosti (6). Uredba (ES) št. 2027/95 je bila razveljavljena z Uredbo Sveta (ES) št. 1954/2003 z dne 4. novembra 2003 o upravljanju ribolovnega napora v zvezi z nekaterimi ribolovnimi območji in viri Skupnosti (7).
            
         
               (7)
            
            
               Zato bi bilo treba zagotoviti varstvo teh območij z večjimi omejitvami uporabe pridnenega orodja iz Uredbe (ES) št. 850/98.
            
         
               (8)
            
            
               Uredbo (ES) št. 850/98 je treba torej ustrezno spremeniti –
            
         SPREJEL NASLEDNJO UREDBO:
   Člen 1
   V členu 30 Uredbe (ES) št. 850/98 se doda naslednji odstavek:
   
      „5.   Ladjam je prepovedana uporaba kakršnih koli zabodnih, zapletnih ali trislojnih mrež na globinah, večjih od 200 metrov, in kakršnih koli pridnenih vlečnih mrež ali podobnih vlečnih mrež, ki delujejo v stiku z morskim dnom, na območjih, ki jih omejuje črta, ki povezuje naslednje koordinate:
      
                  (a)
               
               
                  območje, imenovano ‚Madeira in Kanarski otoki‘
                  
                              zemljepisna širina 27° 00′ S
                           
                           
                              zemljepisna dolžina 19° 00′ Z
                           
                        
                              zemljepisna širina 26° 00′ S
                           
                           
                              zemljepisna dolžina 15° 00′ Z
                           
                        
                              zemljepisna širina 29° 00′ S
                           
                           
                              zemljepisna dolžina 13° 00′ Z
                           
                        
                              zemljepisna širina 36° 00′ S
                           
                           
                              zemljepisna dolžina 13° 00′ Z
                           
                        
                              zemljepisna širina 36° 00′ S
                           
                           
                              zemljepisna dolžina 19° 00′ Z
                           
                        
            
                  (b)
               
               
                  območje, imenovano ‚Azori‘
                  
                              zemljepisna širina 36° 00′ S
                           
                           
                              zemljepisna dolžina 23° 00′ Z
                           
                        
                              zemljepisna širina 39° 00′ S
                           
                           
                              zemljepisna dolžina 23° 00′ Z
                           
                        
                              zemljepisna širina 42° 00′ S
                           
                           
                              zemljepisna dolžina 26° 00′ Z
                           
                        
                              zemljepisna širina 42° 00′ S
                           
                           
                              zemljepisna dolžina 31° 00′ Z
                           
                        
                              zemljepisna širina 39° 00′ S
                           
                           
                              zemljepisna dolžina 34° 00′ Z
                           
                        
                              zemljepisna širina 36° 00′ S
                           
                           
                              zemljepisna dolžina 34° 00′ Z“.
                           
                        
            
   Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. septembra 2005
      
         
            Za Svet
         
         
            Predsednica
         
         M. BECKETT
         
      
   
   
      (1)  Mnenje z dne 16. decembra 2004 (še ni objavljeno v Uradnem listu).
   
      (2)  UL L 358, 31.12.2002, str. 59.
   
      (3)  UL L 125, 27.4.1998, str. 1. Uredba, kakor je bila nazadnje spremenjena z Uredbo (ES) št. 602/2004 (UL L 97, 1.4.2004, str. 30).
   
      (4)  UL L 206, 22.7.1992, str. 7. Direktiva, kakor je bila nazadnje spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).
   
      (5)  Sporazum Združenih narodov o izvajanju določb Konvencije Združenih narodov o pomorskem pravu z dne 10. decembra 1982 v zvezi z ohranjanjem in upravljanjem čezconskih staležev rib in izrazito selivskih staležev rib.
   
      (6)  UL L 199, 24.8.1995, str. 1.
   
      (7)  UL L 289, 7.11.2003, str. 1.